I rapporten 'Brug af mundbind i det offentlige rum' fremlægger Sundhedsstyrelsen den dokumentation, der ligger til grund for deres holdning til maskerne.
Sundhedsstyrelsen støtter sig i deres anbefalinger hovedsageligt til en systematisk oversigtsartikel, der blev publiceret i det videnskabelige tidsskrift The Lancet i juni.
Den konkluderer, at risikoen for at blive smittet med covid-19, SARS eller MERS var nedsat med 66 procent, hvis man brugte mundbind eller åndedrætsværn.
Dog er resultaterne af "lav kvalitet", da der ikke er tale om et klinisk lodtrækningsstudie.